Гюнтер Бруно Фукс
Литургия в задния двор

Превод от немски: Венцеслав Константинов, —

chitanka.info

Търсим те върху дъската на прозореца,

където пее канарчето,

търсим те в беседката

посред зеления четириъгълник наблизо,

в златния букет жълтурчета.

Търсим те и само се надяваме

на вест кога ще дойдеш,

и че няма да се заблудиш

сред сумрака на стълбището.

Надяваме се още тази зима

да дойдеш по възможност като въглищар

и да накладеш в огнището ни

огън.

1965

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.